ရန်ကုန် စီးပွားရေး တက္ကသိုလ်

ရန်ကုန် စီးပွားရေး တက္ကသိုလ် ရန်ကုန် စီးပွားရေး တက္ကသိုလ် (Yangon University of Economics) သည် မြန်မာနိုင်ငံ၏အထင်ကရ စီးပွားရေးနှင့်စီမံခန့်ခွဲမှု တက္ကသိုလ် ဖြစ်သည်။ ၁၉၂၄ ခုနှစ်တွင် ရန်ကုန် တက္ကသိုလ်တွင် ဌာန တစ်ခုအဖြစ်သာ စတင်ခဲ့ပြီး ၁၉၆၄ ခုနှစ်တွင် သီးခြားလွတ်လပ်သော တက္ကသိုလ်အဖြစ် ရပ်တည်ခဲ့သည်။ ရန်ကုန် စီးပွားရေး တက္ကသိုလ်မှ ဘွဲ့ကြို၊ ဘွဲ့လွန်ဒီဂရီနှင့် ဒီပလိုမာ၊ မဟာဒီဂရီများကို စီပွားရေး၊ ဘောဂဗေဒနှင့် စာရင်းအင်းပညာများကို အချိန်ပြည့်/အချိန်ပိုင်း ပို့ချလျက်ရှိသည်။ ရန်ကုန် စီးပွားရေးတက္ကသိုလ် ပရဝုဏ် သုံးခုသည် ကမာရွတ်မြို့နယ်၊ လှိုင်မြို့နယ် နှင့် ရွာသာကြီးနယ်မြေတို့တွင် အသီးသီးတည်ရှိကာ ကမာရွတ်မြို့နယ်ရှိ ပရိဝုဏ်မှာ ပင်မပရိဝုဏ်ဖြစ်သည်။ သမိုင်းကြောင်း ၁၉၂၄ - ရန်ကုန် တက္ကသိုလ်၏ဘောဂဗေဒဌာန အဖြစ် စတင်ဖွင့်လှစ်ခဲ့သည်။ ၁၉၄၀ - ဝါဏ္ဏိဇဗေဒဘာသာ (Commerce) ကို စတင်ပို့ချ ခဲ့သည်။ ၁၉၅၃ - စာရင်းအင်းဘာသာ (Statistics) ကို စတင်ပို့ချ ခဲ့သည်။ ၁၉၅၅ - ဝါဏ္ဏိဇဗေဒဌာန (Department of Commerce) အားစတင်ဖွဲ့စည်းခဲ့သည်။ ၁၉၅၆ - စာရင်းအင်းဌာန (Department of Statistics) အားစတင်ဖွဲ့စည်းခဲ့ ပါ သည်။ ၁၉၆၄ - သီးခြားလွတ်လပ်သော တက္ကသိုလ် အဖြစ် ပညာရေးဌာန ၂ဌာန၊ သုတေသနဌာန ၁ခုဖြင့်စတင်တည်ထောင်ခဲ့သည်။ ၁၉၈၇ - သုတေသနဌာနအား စီမံခန့်ခွဲမှုပညာဌာန (Department of Management Studies) အဖြစ် ပြောင်းလဲသက်မှတ်ပြီး အသုံးချဘောဂဗေဒဌာန (Department of Applied Economics) အားစတင်ဖွဲ့စည်း ခဲ့သည်။ ၁၉၉၅ - အရည်အချင်းပြည့်ဝသော စီမံခန့်ခွဲမှုပညာ မဟာဘွဲ့ (Master of Business Administration) အား စတင်အပ်နှင်း ခဲ့သည်။ ၁၉၉၈ - အရည်အချင်းပြည့်ဝသော ပါရဂူဘွဲ့ရများ မွေးထုတ်နိုင်ရန် အစီအစဉ်များ စတင်ခဲ့သည်။ ၂၀ဝ၀ - အရည်အချင်းပြည့်ဝသော ပြည်သူ့ရေးရာစီမံခန့်ခွဲမှု မဟာဘွဲ့ (Master of Public Administration) အား စတင်အပ်နှင်း ခဲ့သည်။ ၂၀၀၀ - သီးခြား လွတ်လပ်သော တက္ကသိုလ်အဖြစ် ရန်ကုန်စီးပွားရေးတက္ကသိုလ် (ရွာသာကြီးနယ်မြေ) ကို စတင်ဖွင့်လှစ်ခဲ့ပါသည်။ ၂၀ဝ၂ - စီးပွားရေးစီမံခန့်ခွဲမှု မဟာဘွဲ့ (Executive Master of Business Administration) နှင့် ပြည်သူ့ရေးရာစီမံခန့်ခွဲမှု မဟာဘွဲ့ (Executive Master of Public Administration) အား စတင်အပ်နှင်းခဲ့သည်။ ၂၀ဝ၄ - ဖွံ့ဖြိုးတိုးတတ်မှုပညာမဟာဘွဲ့ (MDevs) အား စတင်အပ်နှင်းခဲ့သည်။ ၂၀ဝ၇ - ခေတ် နှင့် အညီ Online MBA စတင်ဖွင့်လှစ်ခဲ့သည်။ ၂၀၁၄ - Yangon Institute of Economics မှ Yangon University of Economics ဟု အမည်ပြောင်းလဲခဲ့သည်။ ၂၀၁၄ - Master of Applied Statistics (MAS) စတင်ခဲ့သည်။ ၂၀၁၅ - လှိုင်နယ်မြေ တွင် BAct, BPA, BDevS, BPS မေဂျာများကို စတင်လက်ခံ သင်ကြားခဲ့သည်။ (COE) ၂၀၁၉ - လှိုင်နယ်မြေ တွင် B.Com, BBA, Economics, Statistics မေဂျာများကို စတင်လက်ခံ သင်ကြားခဲ့သည်။ (COE) ၂၀၂၀ - MMM, MHTM, PGDHRM ပရိုဂရမ်များစတင်ခဲ့သည်။ ယခုအခါတွင် ရန်ကုန် စီးပွားရေး တက္ကသိုလ် ၌ အဓိကပညာရေး ၅ ဌာန နှင့် တွဲဖက် ပညာရေးဌာန ၄ ဌာန (မြန်မာစာ၊ အင်္ဂလိပ်စာ၊ သင်္ချာ၊ ပထဝီဝင်) တို့မှ အရည်အချင်းပြည့်ဝသော ကျောင်းသား/သူပေါင်း များစွာအား မွေးထုတ်ပေးလျက်ရှိသည်။ တာဝန်ထမ်းဆောင်ခဲ့ကြသော ပါမောက္ခချုပ်များ +ပါမောက္ခချုပ်များ၁။ဒေါက်တာအေးလှိုင်(၁၉၆၄-၁၉၇၅)၂။ဒေါက်တာခင်မောင်ညွန့်(၁၉၇၇ -၁၉၉၃)၃။ဒေါက်တာသန်းညွန့်(၁၉၉၃ – ၁၉၉၄)၄။ဦးမြတ်သိန်း(၁၉၉၄ - ၁၉၉၇)၅။ဦးမော်သန်း(၁၉၉၇ - ၂၀၀၀)၆။ဦးကံဇော်(၂၀၀၀ – ၂၀၁၁)၇။ဒေါက်တာစန်းလွင်(၂၀၁၂ - ၂၀၁၄)၈။ဒေါက်တာခင်နိုင်ဦး(၂၀၁၄ – ၂၀၁၈)၉။ဒေါက်တာတင်ဝင်း(၂၀၁၈ – ၂၀၂၀0)၁၀။ဒေါက်တာတင်တင်ထွေး(၂၀၂၀ - လက်ရှိ) အပ်နှင်းသော ဘွဲ့၊ မဟာဘွဲ့ နှင့် ပါရဂူဘွဲ့များ နှင့် Certificate (လက်မှတ်ငယ်)၊ ဘွဲ့လွန်ဒီပလိုမာများ အပ်နှင်းသော ဘွဲ့များဘာသာရပ်ဘွဲ့ (Bachelor's)မဟာဘွဲ့ (Master's)ပါရဂူဘွဲ့ (Doctoral)စာရင်းကိုင်ပညာ (Accounting)စာရင်းကိုင်ပညာဘွဲ့ (B.Act)စာရင်းကိုင်ပညာမဟာဘွဲ့ (M.Act)ဝါဏ္ဏိဇဗေဒပညာပါရဂူဘွဲ့ (Ph.D.(Com))စီမံခန့်ခွဲမှုပညာ (Business Administration)စီမံခန့်ခွဲမှုပညာဘွဲ့ (BBA)စီမံခန့်ခွဲမှုပညာမဟာဘွဲ့ (MBA)ဝါဏ္ဏိဇဗေဒပညာပါရဂူဘွဲ့ (Ph.D.(Com))ဝါဏ္ဏိဇဗေဒပညာ (Commerce)ဝါဏ္ဏိဇဗေဒပညာဘွဲ့ (B.Com)ဝါဏ္ဏိဇဗေဒပညာမဟာဘွဲ့ (M.Com.)ဝါဏ္ဏိဇဗေဒပညာပါရဂူဘွဲ့ (Ph.D.(Com))ဖွံ့ဖြိုးတိုးတက်မှုပညာ (Development Studies)ဖွံ့ဖြိုးတိုးတက်မှုပညာဘွဲ့ (B.Dev.S)ဖွံ့ဖြိုးတိုးတက်မှုပညာမဟာဘွဲ့ (M.Dev.S)ဖွံ့ဖြိုးတိုးတက်မှုပညာပါရဂူဘွဲ့ (Ph.D.(Econ))ဘောဂဗေဒပညာ (Economics)ဘောဂဗေဒပညာဘွဲ့ (B.Econ)ဘောဂဗေဒပညာမဟာဘွဲ့ (M.Econ)ဘောဂဗေဒပညာပါရဂူဘွဲ့ (Ph.D.(Econ))လူဦးရေပညာ (Population Studies)လူဦးရေပညာဘွဲ့ (B.P.S)လူဦးရေပညာမဟာဘွဲ့ (M.P.S)လူဦးရေပညာပါရဂူဘွဲ့ (Ph.D.(Stats))ပြည်သူ့ရေးရာစီမံခန့်ခွဲမှုပညာ (Public Administration)ပြည်သူ့ရေးရာစီမံခန့်ခွဲမှုပညာဘွဲ့ (BPA)ပြည်သူ့ရေးရာစီမံခန့်ခွဲမှုပညာမဟာဘွဲ့ (MPA)ပြည်သူ့ရေးရာစီမံခန့်ခွဲမှုပညာပါရဂူဘွဲ့ (Ph.D.(Econ))စာရင်းအင်းပညာ (Statistics)စာရင်းအင်းပညာဘွဲ့ (B.Econs.(Stats))စာရင်းအင်းပညာမဟာဘွဲ့ (M.Econs (Stats))စာရင်းအင်းပညာပါရဂူဘွဲ့ (Ph.D.(Stats))ပြင်ပ ဘွဲ့ရ မဟာဘွဲ့ အစီအစဉ်များပုံမှန်နေ့သင်တန်း၏ ဒုတိယနှစ် နှင့် ‌နောက် ဆုံးနှစ် မဟာဘွဲ့သင်တန်းတက်ရောက်ရန်အဆင့်မီသူများကို မဟာဘွဲ့များ‌ပေးအပ်သည့်အပြင် အခြား‌ဘွဲ့ရ (လုပ်ငန်းအတွေ့အကြုံရှိသော)သူများကိုလဲ အောက်ပါ မဟာဘွဲ့များ ‌‌ပေး အပ်သည်။Master Of Banking & Finance (MBF)မဟာဘွဲ့ သင်တန်းတက်ရောက်ရန်အတွက် ဝင်ခွင့်စာမေးပွဲများကို သက်ဆိုင်ရာ စာပေဌာန များမှ တာဝန်ယူကျင်းပပြီး ဝင်ခွင့်သတ်မှတ်ချက်များကို နိုင်ငံတော်ပိုင် သတင်းစာများမှတဆင့် ကြော်ငြာလေ့ရှိသည်။Executive Master Of Banking & Finance (EMBF)Master of Hotel Tourism Management (MHTM)Master of Marketing Management (MMM)Master of Human Resource Management (MHRM)Executive Master Of Business Administration (EMBA)Online Master Of Business Administrationဒီပလိုမာ နှင့် ဘွဲ့လွန် ဒီပလိုမာ ဘွဲ့များDiploma in Management and Administration (DMA) ဒီပလိုမာ နှင့် ဘွဲ့လွန် ဒီပလိုမာ ဘွဲ့အတွက် ဝင်ခွင့်စာမေးပွဲများကို သက်ဆိုင်ရာ စာပေဌာန များမှ တာဝန်ယူကျင်းပပြီး ဝင်ခွင့်သတ်မှတ်ချက်များကို နိုင်ငံတော်ပိုင် သတင်းစာများမှတဆင့် ကြော်ငြာလေ့ရှိသည်။Post Graduate Diploma in Marketing Management (PGDMM)Post Graduate Diploma in Research Studies (PGDRS)Post Graduate Diploma in Human Resource Management (PGDHRM)Diploma in Development Studies (Dip DS)Diploma in Business Studies (DBS)Diploma in Financial Accounting (DFAc)Diploma in Management Accounting (DMAc)Diploma in Secretarial Management (DSM)Certificate (လက်မှတ်ငယ်)Certificate in Business Studies CBSCertificate in Advanced Business Studies CABS သင်ကြားနေသာ ဘာသာရပ်များ ဌာနများ ဝင်ခွင့် လိုအပ်ချက်များ တက္ကသိုလ်ဝင် စာမေးပွဲ ကို အောင်မြင်ပြီး ရန်ကုန်စီးပွားရေး တက္ကသိုလ်သို့ ဝင်ခွင့် လျှောက်ထားသည့် ကျောင်းသားများ၏ ရမှတ်များကို အခြေခံ ပြီး တက္ကသိုလ် ဗဟိုကောင်စီ ၏ စည်းမျဉ်းများအတိုင်း အဆင့်မြင့် ပညာဦးစီးဌာန (DHE) မှ ရွေးချယ်ပေးသည်။ ဒီဂရီ အတွက်လိုအပ်ချက်များ အထူးပြု ဘာသာရပ်များ ရွေးချယ်ခြင်းကို ပထမနှစ် တွင် စတင်ပြီးရွေးချယ်သည်။ ဒီဂရီ ဘွဲ့ အတွက် ကြာမြင့်ချိန် စာသင်နှစ် 4 နှစ် ဖြစ်သည်။ ပညာသင်နှစ် ၁ နှစ်တိုင်းတွင် semester (၂) ခုစီရှိမည်ဖြစ်ပြီး semester (၁) ခုပြီးတိုင်း စာမေးပွဲ များ ကျင်းပသည်။ နောက်ဆုံးနှစ် ကျောင်းသား / သူများသည် ရေးဖြေ စာမေးပွဲ များ ကို အောင်မြင်ရန်လိုအပ်သည့်အပြင် ဘွဲ့ အတွက်လိုအပ်သော ကျမ်းစာငယ် (Term Paper) ပြုစုခြင်း နှင့် လူတွေ့ စာမေးပွဲများ ဖြေဆိုရန် လိုအပ်သည်။ ကျောင်းသား / သူများသည် ဘာသာရပ်တစ်ခုစီတွင် အနည်းဆုံး Grade 3 ရရှိရန် လိုအပ်သည်။ ဘွဲ့ကြိုဘွဲ့သင်တန်းများနှင့် ဂုဏ်ထူးဘွဲ့သင်တန်းများ၏ အဆင့်သတ်မှတ်ခြင်းစနစ်မှာ အောက်ပါအတိုင်းဖြစ်သည်။ +စဉ်ရမှတ်အဆင့်သတ်မှတ်ချက်သာမန်ဘွဲ့ အတွက်အဆင့်သတ်မှတ်ချက်မဟာ ဘွဲ့ နှင့် ပါရဂူ ဘွဲ့များ အတွက်၁။၇၅ နှင့် အထက်၅အောင်မြင်5အောင်မြင်၂။၆၅ မှတ်နှင့် ၇၄ မှတ်ကြား၄၄၃။၅၀ မှတ် နှင့် ၆၄ မှတ်ကြား၃၃ကျရှုံး၄။၃၅ မှတ်နှင့် ၄၉ မှတ်ကြား၂ကျရှုံး၂၅။၃၅ မှတ်နှင့် အောက်၁၁ ပညာသင် ကာလ ကြာချိန်များမှာ အောက်ပါအတိုင်းဖြစ်သည်။ ပထမဘွဲ့ ၄ နှစ် ဂုဏ်ထူးတန်း မဟာဘွဲ့ ၅ နှစ် မဟာဘွဲ့ ၂ နှစ် ဘွဲ့လွန်ဒီပလိုမာ ၂ နှစ ပါရဂူဘွဲ့ ၅ နှစ ဂုဏ်ထူးတန်း ဘွဲ့များအတွက်လိုအပ်ချက်များ ဒုတိယနှစ်စာမေးပွဲများတွင် အခြေခံဘာသာရပ်နှစ်ခု၌ Grade Points 5 ဖြင့် အောင်မြင်ပြီး ပညာသင်ကာလ ၂ ခု အတွက် စုစုပေါင်း Grade Point Average (GPA) ကို GPA 4 နှင့်အထက်ရရှိရန် လိုအပ်ပြီး ဂုဏ်ထူးတန်းအတွက် မှတ်ပုံတင်လျှောက်ထားရန် အရည်အချင်းပြည့်မီသည်။ ဂုဏ်ထူးတန်းဘွဲ့သင်တန်းကာလမှာ ၃ နှစ်ဖြစ်သည်။ ပထမနှစ်နှင့် ဒုတိယနှစ်အတွက် နှစ်နှစ်ကို ထည့်သွင်းစဉ်းစားပါက စုစုပေါင်း လေ့လာမှုကာလမှာ ငါးနှစ်ဖြစ်သည်။ ဂုဏ်ထူးတန်း ကျောင်းသားများကို စာမေးပွဲဖြေဆိုရန် တစ်ကြိမ်သာ တက်ရောက်ခွင့်ပြုထားသည်။ ဂုဏ်ထူးစာမေးပွဲတွင် ရေးဖြေနှင့် နှုတ်ဖြေ လူတွေ့ စာမေးပွဲ နှစ်ခုလုံး ပါဝင်ပါသည်။ ရေးဖြေစာမေးပွဲတွင် ကျောင်းသားသည် ဘာသာရပ်တစ်ခုစီတွင် Grade Point 4 ရှိရမည်။ ဂုဏ်ထူးတန်း တက်ရောက်နေစဉ် သတ်မှတ်ထားသော အရည်အချင်းများ မပြည့်မီပါက သာမန်ဘွဲ့ကိုသာ ရရှိမည်ဖြစ်သည်။ စာမေးပွဲရလဒ်များကို အောက်ပါ အတန်းငါးတန်းအလိုက် ထုတ်ပြန်သည်။ ပထမတန်းဂုဏ်ထူးတန်း ဒုတိယတန်း ဂုဏ်ထူးတန်း (ပထမတန်း)၊ ဒုတိယတန်း ဂုဏ်ထူးတန်း (ဒုတိယတန်း)၊ တတိယတန်းဂုဏ်ထူးတန်း B.Econ / B.Com (သာမန်ဘွဲ့)၊ ဒုတိယနှစ် စာမေးပွဲ အောင်မြင်ပြီးနောက် ဂုဏ်ထူးတန်း အတန်းသို့ တက်ရောက်ရန် အရည်အချင်းမပြည့်မီသော ကျောင်းသားသည် နောက်ဆုံးနှစ်သင်တန်းများတွင် CGPA 4 နှင့်အထက် ရရှိပါက နောက်ဆုံးနှစ်သင်တန်းများ ပေါင်းစပ်ထားသော မဟာဘွဲ့ အရည်အချင်းစစ် အတန်းများသို့ တက်ရောက်ရန် အခွင့်အရေးများရှိသည်။ မာစတာဒီဂရီများအတွက်လိုအပ်ချက်များ မာစတာဒီဂရီပရိုဂရမ် ဟူ၍ နှစ်မျိုးရှိပြီး ပုံမှန်ဒီဂရီပရိုဂရမ်နှင့် ပရော်ဖက်ရှင်နယ်ဒီဂရီပရိုဂရမ်ဟူ၍ နှစ်မျိုးရှိသည်။ မဟာဘွဲ့အစီအစဉ်များအတွက် မှတ်ပုံတင်လျှောက်ထားရန် အရည်အချင်းပြည့်မီသူများသည် အောက်ပါအတိုင်းဖြစ်သည်။ ပုံမှန် Master Degree အစီအစဉ် ဂုဏ်ထူးတန်းစာမေးပွဲ သို့မဟုတ် ဘာသာရပ်တစ်ခုစီတွင် Grade Point 4 ဖြင့် မဟာအရည်အချင်းစစ်စာမေးပွဲအောင်မြင်ပြီးသူသည် မဟာဘွဲ့အစီအစဉ်တွင် ပါဝင်ရန် အရည်အချင်းပြည့်မီသည်။ ကျောင်းသားတစ်ဦးသည် မှတ်ပုံတင်သည့်နေ့မှစ၍ တစ်နှစ်ထက်မနည်းသော ကာလတစ်ခုအတွက် အတည်ပြုထားသော မဟာဘွဲ့ အရည်အချင်းစစ် အတန်းများကို တက်ရောက်ရမည်။ မဟာဘွဲ့ သင်တန်းများ အတွက် ကျင်းပသောစာမေးပွဲများ တွင် ရေးဖြေနှင့် နှုတ်ဖြေ (လူတွေ့) စာမေးပွဲ များ ပါဝင်ရမည်။ ထို့အပြင် လျှောက်ထားသူသည် thesis တင်သွင်းရန် လိုအပ်ပါသည်။ အဆိုပါစာတမ်းကို မှတ်ပုံတင်သည့်နေ့မှ သုံးနှစ်အတွင်း တင်သွင်းရမည်ဖြစ်သည်။ လျှောက်ထားသူသည် သတ်မှတ်အချိန်အတွင်း စာတမ်းတင်သွင်းရန် ပျက်ကွက်ပါက၊ ဖြေဆိုထားသော ရေးဖြေစာမေးပွဲ ရလဒ်များလည် ပျက်ပြယ်သည်ဟု ယူဆပါသည်။ ပရော်ဖက်ရှင်နယ် Master Degree အစီအစဉ် ရန်ကုန်စီးပွားရေးတက္ကသိုလ်မှ ပရော်ဖက်ရှင်နယ် မဟာဘွဲ့ အစီအစဉ် အမျိုးအစားသုံးမျိုး ပေးထားပြီး အချိန်ပြည့် မဟာဘွဲ့ ၊ အဆင့်မြင့် မဟာဘွဲ့ နှင့် အွန်လိုင်;မဟာဘွဲ့ ဟူ၍ အမျိုးအစားသုံးမျိုး ရှိသည်။ သင်တန်းသားများကို လုပ်ငန်းအတွေ့အကြုံ၊ ဝါသနာ နှင့် အသက်မွေးဝမ်းကြောင်းဆိုင်ရာ ရည်ရွယ်ချက် များဖြင့် ရွေးချယ်ထားသည်။ ဝင်ခွင့်လိုအပ်ချက်များသည် အသိအမှတ်ပြုတက္ကသိုလ်မှ ဘွဲ့ဒီဂရီတစ်ခု၊ GMAT ကဲ့သို့သော (ဘွဲ့လွန်စီမံခန့်ခွဲမှုဝင်ခွင့်စာမေးပွဲ) စာမေးပွဲနှင့် နှုတ်ဖြေ (လူတွေ့) စာမေးပွဲ ရလဒ်များဖြစ်သည်။ ပါရဂူဘွဲ့များအတွက် လိုအပ်ချက် ရန်ကုန်စီးပွားရေးတက္ကသိုလ်သည် ၁၉၉၈ ခုနှစ်မှစတင်၍ PhD ပရိုဂရမ်ကို စတင်ဆောင်ရွက်နေသည်။ YUE သည် PhD ဘွဲ့ရ ၈၉ ဦးကို ပြုစုပျိုးထောင်ပေးခဲ့ပြီး (၆၈) ဦးသည် ၎င်းတို့၏ PhD သင်တန်းများကို တက်ရောက်လျက်ရှိသည်။ PhD ဝင်ခွင့်အတွက် လိုအပ်ချက်များမှာ အောက်ပါအတိုင်းဖြစ်သည်။ အသက် 30 နှစ်အောက်ဖြစ်ရမည်။ လုပ်ငန်းအတွေ့အကြုံရှိသူဖြစ်ပါက အသက်ကန့်သတ်ချက်ကို လျှော့ပေါ့ပေးနိုင်သည်။ PhD ပဏာမသင်တန်းတွင် အချိန်ပြည့် ၁ နှစ် တက်ရောက်ရန် လိုအပ်ပါသည်။ ကိုးကား Category:ရန်ကုန်မြို့ Category:ရန်ကုန်မြို့ရှိ တက္ကသိုလ်နှင့်ကောလိပ်များ Category:ရန်ကုန်တိုင်းဒေသကြီးအတွင်းရှိ တက္ကသိုလ်များ